5. ΝΟΜΟΣ υπ' αριθ. 3240 της 18/21 Μαΐου 1955 Περί τροποποιήσεως και συμπληρώσεως των διατάξεων «περί εκκαθαρίσεως των Σιδηροδρομικών Εταιρείων Σ.Π.Α.Π., Σ.Β.Δ.Ε. κλπ. και άλλων τινών συναφών διατάξεων» Άρθρ.1-2.-(Αντικαθίστανται, το άρθρ. 3 και η παρ. 1 του άρθρ. 7 του Ν.Δ. 2577/1953 ανωτ. σελ. 142(α) και 143(α). Άρθρ.3.-1.Μέχρι της οριστικής ρυθμίσεως του τρόπου της εκμεταλλεύσεως των Σιδηροδρομικών Επιχειρήσεων Πειραιώς-Αθηνών-Πελοποννήσου και Βορειοδυτικής Ελλάδος η λειτουργία και εκμετάλλευσις τούτων, εν περιελεύσει εις το Δημόσιον, θέλει εξακολουθήσει ασκούμενη ως μέχρι τούδε και δια των ενεργούντων την εκκαθάρισιν οργάνων, ως αυτοτελών εκμεταλλεύσεων ανηκουσών εις το Δημόσιον. 2.Αι εκκρεμείς δίκαι συνεχίζονται άνευ διακοπής επ' ονόματι των υπό εκκαθάρισιν Εταιρειών, αι νέαι δε τοιαύται θα διεξάγωνται επ' ονόματι των κατ' ιδίαν σιδηροδρομικών δικτύων, ως αυτοτελών κρατικών εκμεταλλεύσεων. 3.Εκάτερον των εν λόγω δικτύων θα εκπροσωπήται ενώπιον των Δικαστηρίων και πάσης άλλης αρχής υπό του Προέδρου του ασκούντος την διοίκησιν αυτού Διοικητικού Συμβουλίου αι δε δικαστικαί υποθέσεις αυτού θα διεξάγωνται, ως και μέχρι τούδε υπό της Δικαστικής Υπηρεσίας των Σ.Π.Α.Π. 4.Πάσα αγωγή ή άλλο δικόγραφον καθ' οιουδήποτε των σιδηροδρομικών τούτων δικτύων, δέον, επί ποινή απαραδέκτου ερευνωμένου και αυτεπαγγέλτως, να κοινοποιήται προσθέτως και εις τον Υπουργόν των Οικονομικών. 5.Περιοδικαί παροχαί εξ αποζημιώσεων δια θανατώσεις ή σωματικάς βλάβας, βαρύνουσαι τα περί ων το παρόν άρθρον δίκτυα, θα εξακολουθήσουν καταβαλλόμεναι, εάν και εφ' όσον κατεβάλλοντο μέχρι της ημέρας της ενεργείας των πλειστηριασμών και δεν κατετάγησαν εν τω οίκείω πίνακι κατατάξεως δι' οιονδήποτε λόγον. Άρθρ.4.-(Προστίθεται εδάφιον εις το άρθρ.7 του Α.Ν. 2378/1940 ανωτ. σελ. 30(α). Άρθρ.5.-1.Αι διατάξεις της παρ. 2 του άρθρ. 10 του Ν.Δ. 2577/1953 επεκτείνονται αφ' ης ίσχυσαν και επί παρομοίων απαιτήσεων αναγνωρισθεισών δια συμβιβασμού, ως επίσης και επί των δια τελεσιδίκων αποφάσεων βεβαιωμένων ή βεβαιωθησομένων εφεξής, βάσει αγωγών εγερθεισών προ της ενάρξεως της ισχύος του Ν.Δ/τος τούτου, απαιτήσεων αποζημιώσεως εκ καταστροφής συνεπεία  Σελ. 144(α) υπαιτίου πυρκαϊάς επίπλων, σκευών, βιβλίων και ειδών οικοσκευής εν γένει, αποθηκευμένων εις σιδηροδρομικάς ή ιδιωτικάς αποθήκας, ισχύουσι δε δια πάσας τας υπό εκκαθάρισιν σιδηροδρομικάς Εταιρείας, ήτοι δια τας περί ων ο Νόμ. 2577/1953 και δια την υπό εκκαθάρισιν συμφώνως τω Α.Ν. 2378/1940 Ανώνυμον Εταιρείαν Σ.Π.Α.Π. 2.Πίναξ κατατάξεως δανειστών συνταχθείς κατά τας διατάξεις της κατά την σύνταξιν αυτού ισχυούσης νομοθεσίας αναμορφούται ως προς τας προνομιακάς απαιτήσεις υπό του επί του πλειστηριασμού υπαλλήλου, συμφώνως προς τας διατάξεις του ωδε τροποποιηθέντος άρθρ. 10 παρ. 2 του Ν.Δ. 2577/1953 εντός μηνός από της δημοσιεύσεως του παρόντος Νόμου, εφ' όσον αντίκειται εις ταύτας, τηρουμένων κατά τα λοιπά και των διατάξεων του άρθρ. 993 της Πολ. Δικονομίας. Άρθρ.6.-(Αντικαθίσταται το άρθρ. 4 Ν.Δ. 2549/1953 ανωτ. σελ. 135(α). Άρθρ.7.-1.Τά δίκτυα των σιδηροδρόμων Θεσσαλίας και Αλεξανδρουπόλεως - Σβίλεγκραντ αποτελούν εφεξής τμήμα του δικτύου των Σιδηροδρόμων του Ελληνικού Κράτους, συμφώνως προς τας διατάξεις του από 4/4.Σεπτ.1935 Ν.Δ/τος, «περί Διοικήσεως των Σ.Ε.Κ. κλπ.» ως τούτο συνεπληρώθη και ετροποποιήθη μεταγενεστέρως, τερματιζομένου του έργου του Εκκαθαριστικού Συμβουλίου των Σιδηροδρόμων Θεσσαλίας, υποχρεουμένου μόνον εις λογοδοσίαν εντός δυο μηνών από της δημοσιεύσεως του παρόντος Νόμου. Δια τα δίκτυα ταύτα και το προσωπικόν αυτών έχουν εφαρμογήν αί δια τους Σ.Ε.Κ. ισχύουσαι διατάξεις (Νόμων, Δ/των, κανονισμών, αποφάσεων κλπ.), καταργουμένου του άρθρ. 4 του Ν.Δ. 3032/1954 «περί κυρώσεως της από 7 Μαρτ. 1954 συμβάσεως μεταξύ του Ελληνικού Δημοσίου και της Γαλλοελληνικης Εταιρείας σιδηροδρόμων κλπ.», ως και πάσης άλλης αντιθέτου διατάξεως. 2.Από της δημοσιεύσεως του παρόντος Νόμου, το προσλαμβανόμενον προς πλήρωσιν κενών οργανικών θέσεων εις το δίκτυον των Σιδηροδρόμων Ελληνικού Κράτους προσωπικόν εγγράφεται εις ενιαίαν επετηρίδα. 3.Προς κάλυψιν υπηρεσιακών αναγκών επιτρέπεται η απόσπασις προσωπικού των Σιδηροδρόμων Θεσσαλίας εις την Διεύθυνσιν Περιφερείας Αθηνών Σ.Ε.Κ. και αντιστρόφως, ως επίσης και η απόσπασις προσωπικού των Σιδηροδρόμων Αλεξανδρουπόλεως-Σβίλεγκραντ εις την Διεύθυνσιν Περιφερείας Θεσσαλονίκης Σ.Ε.Κ. και αντιστρόφως. Το ούτως αποσπώμενον προσωπικόν δεν 21.Γ.ε.5 Σιδηρόδρομοι Βορειοδυτικής Ελλάδος δικαιούται δια την τοιαύτην μετακίνησίν του της υπό του εν ισχύϊ Κανονισμού δευτερευουσών απολαυών προβλεπομένης αποζημιώσεως μετακινήσεως. 4.Αι διατάξεις της προηγουμένης παραγράφου έχουν εφαρμογήν και δια το προσωπικόν των δικτύων Σ.Π.Α.Π. και Σ.Β.Δ.Ε. εν τω συνόλω αυτών. 5.Αι εκκρεμείς δίκαι των Εταιρειών Σ.Θ. και Σ.Β.Ε. συνεχίζονται δια της Δικαστικής Υπηρεσίας των Σ.Ε.Κ. επ' ονόματι και δια λογαριασμόν αυτών, υποκαθισταμένων εις τα δικαιώματα και τας υποχρεώσεις των εν λόγω Εταιρειών. 6.Το κατά την δημοσίευσιν του παρόντος υπηρετούν κατ' απόσπασιν εις το δίκτυον Σ.Ε.Κ. προσωπικόν της Υπηρεσίας Σιδηροδρομικών Έργων, Νόμ.575/1937, λογίζεται ως προσωπικόν των Σ.Ε.Κ, η δε ένταξις αυτού γενήσεται καθ' α ειδικώτερον θέλει ορίσει Β.Δ/μα εκδιδόμενον εφ' άπαξ προτάσει του επί των Συγκοινωνιών και Δημοσίων Έργων Υπουργού. Δια του αυτού Δ/τος, θέλουσι καθορισθή και τα της ασφαλίσεως του προσωπικού τούτου. Άρθρ.8.-1.Δια Β.Δ/τος εκδοθησομένου μέχρι της 31ης Δεκ. 1956, επί τη προτάσει των επί του Συντονισμού, Οικονομικών και Συγκοινωνιών και Δημοσίων Έργων Υπουργών, θέλουν κανονισθή τα της καταστάσεως του προσωπικού απάντων των εν τη Χώρα ατμηλάτων σιδηροδρόμων. Δια του Β.Δ/τος τούτου δύνανται να επενεχθούν αι εκ της ιδιοτυπίας των Σιδηροδρόμων Ελληνικού Κράτους αναγκαίαι τροποποιήσεις των άρθρ. 7-12, 15, 20, 21, 22 - 43 45, 46, 50, 56 - 175, 180 - 188, 189, 190, 191 - 193, 198, 201 - 208, 212 και 216 - 226 του Νόμ. 1811/1951 "περί Κώδικος καταστάσεως των δημοσίων διοικητικών υπαλλήλων" καθ' όσον αφορά εις το προσωπικόν αυτών. 2.Η διάταξις της παρ.2 του άρθρ. 3 του Νόμ. 1811/1951 δεν έχει εφαρμογήν ως προς την επί του ως άνω Β.Δ/τος γνωμοδότησιν του Ανωτάτου Συμβουλίου Δημοσίων Υπηρεσιών. 3.α)Επί του προσωπικού των Σιδηροδρόμων του Ελληνικού Κράτους, αι διατάξεις των άρθρ. 13, 14,16 - 19, 44, 47 - 49, 51 - 55, 176 - 179, 199, 209 - 211, 214 και 215 του Νόμ. 1811/1951, τίθενται εν ισχύϊ από της δημοσιεύσεως του παρόντος. β)Αι εν τη παρ.1 του παρόντος αναφερόμεναι διατάξεις του αυτού Νόμου, θέλουσιν ισχύσει επί του ειρημένου προσωπικού, ως τυχόν ήθελον τροποποιηθή δια του κατά την αυτήν παράγραφον Β.Δ/τος, από της ενάρξεως της ισχύος τούτου, πάντως δε από της 1ης Ιαν 1957. γ)Μέχρι της ενάρξεως της ισχύος του ως άνω Β.Δ/τος τα θέματα τα ρυθμιζόμενα υπό των εν τη παρ. 1 του παρόντος αναφερομένων διατάξεων του Νόμ. 1811/1951, διέπονται υπό των κειμένων περί του προσωπικού των ατμηλάτων σιδηροδρόμων διατάξεων. Αντί των ημερομηνιών των αναφερομένων εις τας ανωτέρω παρ. 1 καί 3 εδάφ. β' ωρίσθησαν αντιστοίχως αι 31 Δεκ. 1961 και 1 Ιαν. 1962 δια της υπ' αριθ. 1731 της 3/10 Φεβρ. 1961 Αποφ. Υπ. Συντ. Οικον. και Συγκοινωνιών και Δημοσίων Έργων (ΦΕΚ Β' 48). Άρθρ.9.-1.Αι αρμοδιότητες των εκ των κειμένων διατάξεων προβλεπομένων υπηρεσιακών Συμβουλίων του προσωπικού του δικτύου Σ.Β.Δ.Ε., ανατίθενται εις τα αντίστοιχα Συμβούλια των Σ.ΙΊ.Α.Π. 2.Αποφάσεις εκδοθείσαι υπό των Συμβουλίων τούτων θεωρούνται εγκύρως ληφθείσαι. 3.Τα μέλη των Διοικητικών Συμβουλίων των δικτύων Σ.Ε.Κ. και Σ.Π.Α.Π, της κατηγορίας των αντιπροσώπων του προσωπικού, δεν συμμετέχουν των συνεδριάσεων των Συμβουλίων, οσάκις κρίνεται η υπηρεσιακή κατάστασις ανωτέρων των κατά βαθμόν, ή αρχαιοτέρων των κατά την σειράν εν τω αυτώ βαθμώ εργαζομένων του Δικτύου. 4.Εις τα μέλη των Διοικητικών Συμβουλίων των Σ.Ε.Κ. και Σ.Π.Α.Π., προστίθεται αυτοδικαίως, ως τακτικόν μέλος ο εκάστοτε τακτικός καθηγητής της Σιδηροδρομικής του Εθνικού Μετσοβίου Πολυτεχνείου. Άρθρ.10.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί της σελ. 144,01(α) Σελ. 144,01(β) Σιδηρόδρομοι Βορειοδυτικής Ελλάδος 21.Γ.ε.5 